GiliGold/VAD_KnessetCorpus huggingface dataset:
גאלב מג'אדלה: אני לא המרגיע הלאומי.
חיים אורון: פתחתי ואמרתי שאני אתמוך.
חיים אורון: אחר כך מסבירים לי כל הזמן כמה אני לא מבין.
גאלב מג'אדלה: היושב ראש, אני חוזר ואומר לך שאני מכיר את המערכת הזאת במשך 32 שנים  וכי כמזכיר הפועל וכראש אגודה קיבלתי ממנה כסף רב.
פניה קירשנבאום: אני חושבת שזה גובל בגזענות.
משה גפני: למה גזענות?
גאלב מג'אדלה: זה בסדר, אם זה מרגיע אותה.
פניה קירשנבאום: בישראל ביתנו לא מדברים.
פניה קירשנבאום: בכל מקום אחר – בעבודה וכולי – אפשר לדבר, אבל לא בישראל ביתנו.
גאלב מג'אדלה: זאת הדמוקרטיה בישראל ביתנו.
גאלב מג'אדלה: אני רוצה לומר לך עוד דבר חמור.
גאלב מג'אדלה: לפעמים אנחנו מתפללים שאף אחד לא יזכה כדי שיצטבר הרבה כסף בקופה כדי שיהיה לנו יותר כסף למתקנים.
גאלב מג'אדלה: תצטרף לתפילות שלי שלא יהמרו כדי שיישאר כסף בקופה למגרשים בפריפריה.
גאלב מג'אדלה: מה שאתה שומע.
גאלב מג'אדלה: אני עיכבתי את החתימה על התקציב במשך שנתיים.
חיים אורון: אתה עיכבת במשך שנתיים ואנחנו צריכים לאשר בעשר דקות.
גאלב מג'אדלה: כן, כי זה שונה.
גאלב מג'אדלה: זאת דעתי, אבל אף פעם אני לא כופה אותה.
משה גפני: אני תמיד מקבל את העצות שלך.
משה גפני: בעניין הזה אני לא הולך להקים ועדה משותפת עם יושב ראש ועדת החינוך, ואני לא יודע מי יהיה שם היושב ראש.
גאלב מג'אדלה: אורלב.
משה גפני: לא, יש שם רוטציה.
רונית תירוש: מילר.
גאלב מג'אדלה: הוא דווקא קונסטרוקטיבי.
משה גפני: רונית, רצית להתייחס?
רונית תירוש: לגבי ההימורים, הרגישות מוכרת לי, אבל יש לי הצעת חוק שאיננה מקודמת בגלל משרד המשפטים.
רונית תירוש: הם בעצם מאפשרים להימורים בלתי חוקיים להמשיך להתקיים בהיקפים של 15 מיליארד שקלים.
רונית תירוש: הלוואי שהחוק הזה יעבור.
משה גפני: מה אומר החוק?
רונית תירוש: יש כל מיני חסמים.
אמנון כהן: יש חוק אבל לא אוכפים אותו.
רונית תירוש: יש כל מיני חסמים להימורים הבלתי חוקיים באינטרנט.
משה גפני: למה משרד המשפטים מתנגד?
רונית תירוש: יש להם כל מיני נימוקים משונים.
רונית תירוש: הם אומרים שמחר יהיה משחק שלא ייכלל בקריטריונים של המשחקים שאני מזכירה, והשאלה היא האם שם יהיה מותר.
רונית תירוש: זה נראה לי קשקוש.
רונית תירוש: לא ברור לי.
רונית תירוש: אני אומרת שאם אתה לא יכול לנצח אותם, תצטרף אליהם.
רונית תירוש: זאת אומרת, אתם לא יכולים להתמודד, אדרבא, תחבקו את ההימורים הללו, תאמרו שזה מותר, זה בסדר שיש בגיברלטר איזשהו שרת שמשרת אותם.
צחי פישביין: שהכסף נוסע לחוץ לארץ.
רונית תירוש: נחבק אותם וגם נהנה מהכסף הזה לטובת הקמת מתקני ספורט, חינוך, תרבות וכולי.
צחי פישביין: אני נוטה להסכים אתך.
רונית תירוש: כל אזרח פשוט שיודע קצת לשחק באינטרנט, יעדיף את המשחקים הבלתי חוקיים והמדינה מפסידה.
רונית תירוש: המדינה מפסידה משום שהיא לא מקבלת מס ולא מתאפשר לה גם להקים את המתקנים שה-טוטו נותן.
רונית תירוש: לכן אני ממליצה בחום לאשר את התקנות האלה.
מגלי והבה: שאלה.
מגלי והבה: אנחנו מדברים על חלוקת הכספים.
מגלי והבה: הרשויות השונות שמקבלות, מציעים להן להקים מתקנים, אבל אנחנו שמענו את מצב הרשויות ואנחנו יודעים בוודאות שבמשך השנתיים-שלוש האחרונות יש רשויות שלא הקימו מתקן אחד.
מגלי והבה: מה אנחנו עושים כאן?
מגלי והבה: לאלה שיש להן יכולת, נותנים להן עוד, אבל לאלה שלא, אתה אומר להן שהן ימשיכו להיות באותו מצב.
מאיר כהן: לא, זה לא נכון.
מגלי והבה: למה זה לא נכון?
מגלי והבה: אני מוכן לתת לך רשימה.
מגלי והבה: מי אמר שזה לא נכון?
מאיר כהן: אני.
מאיר כהן: נציג השלטון המקומי.
מגלי והבה: אני אתן לך רשימה של רשויות שלא ראו מתקן כבר חמש ועשר שנים.
מגלי והבה: על מה אתה מדבר?
מגלי והבה: כנראה אתה נציג שלטון מקומי שלא יוצא  עשרים מטרים מתל אביב.
משה גפני: הוא ראש עיריית דימונה.
מגלי והבה: אני לא מכיר אותך אבל אני יודע על רשויות, אני יודע על 11 רשויות מקומיות.
מאיר כהן: אם היושב ראש יאפשר לי, אני אענה לך.
מגלי והבה: לא בכדי שאלתי את השאלה הזאת.
מגלי והבה: אני מכיר רשויות.
משה גפני: מאיר, אני אאפשר לך להתייחס.
משה גפני: מגלי, אתה אומר שיש רשויות שבמשך שנים לא קיבלו.
מגלי והבה: כן, ואין להן אפילו מתקן אחד.
מגלי והבה: אין להן את הכסף למצ'ינג.
יעקב אדרי: על זה דיברנו.
מגלי והבה: אין להן כסף למשכורות.
מגלי והבה: אני מתנצל בפני ראש עיריית דימונה.
רונית תירוש: במקרה של רשות חלשה, הם נדרשים ל-5 אחוזים.
משה גפני: אין 5 אחוזים.
משה גפני: השרה דיברה על 15 אחוזים.
צחי פישביין: ברובד עממי, יש 5 אחוזים.
משה גפני: במה למשל?
צחי פישביין: במגרש מיני פיץ'.
קריאה: בשנים האחרונות בנו קרוב לשבעים מגרשים כאלה.
קריאה: זה משחק פופולרי.
חיים אורון: אני לא מדבר על זה אלא על היכל ספורט.
קריאה: היכל ספורט בלמ"ס 1, 15 אחוזים.
משה גפני: מאיר כהן, בבקשה.
מאיר כהן: אני אדבר בקצרה.
משה גפני: בגלל הישיבה על רצח רבין שמתקיימת במליאה בשעה 5:00, נתבקשנו על ידי יושב ראש הכנסת להקדים את המליאה לשעה 10:00.
משה גפני: אני ממשיך את הדיון אבל עוד מעט גם עולים חוקים להצבעה ואז מתחילות הבעיות של רוב ומיעוט.
מאיר כהן: לא רק דלת העם מצביעה.
מאיר כהן: אם דלת העם היא הגדרה לכולם חוץ מעשר המשפחות העשירות, כנראה שכולם עוסקים בהימורים לא חוקיים.
מאיר כהן: זה דבר שפושט בעם כנגע.
מאיר כהן: אני חייב לומר שכל יום נמצאים במשרדי אנשים שמספרים לי על כך שהם מאבדים את הונם בהימורים שלוחי רסן.
מאיר כהן: מדובר ב-15 מיליארד שקלים וכדאי להתחיל לטפל בבעיה דרך ה-טוטו.
חיים אורון: 15 מיליארד הם לא התשובה.
מאיר כהן: אפשר להכניס חלק מהעניין לתוך משהו מסודר.
משה גפני: גם אני חולק על זה, אבל בסדר.
מאיר כהן: מצבן של הרשויות הוא בכי רע.
מאיר כהן: בנוסף לקיצוץ במענקי האיזון, יש קיצוץ במענקי הפיתוח ואלה אותם חצי מיליארד שקלים שאפשרו לרשויות להשקיע במתקני ספורט.
מאיר כהן: היום אין את זה.
מאיר כהן: הסכום קוצץ ל-150 מיליון.
מאיר כהן: אני רוצה להוסיף ולומר עוד משהו בנושא המצ'ינג.
מאיר כהן: אין רשות שלא בונה מתקן כי חסרים לה 5 או 10 אחוזים.
מאיר כהן: אין רשות כזאת.
מאיר כהן: יש סיבות אחרות למה היא לא בונה.
מאיר כהן: אנחנו ישבנו עם השרה ועם הצוות שלה וראינו את כל הדירוג שהם עשו.
מאיר כהן: זאת הפעם הראשונה שיש תקצוב מדורג בצורה הולמת, כך שכולם בלי יוצא מן הכלל יוכלו ליהנות מזה.
משה גפני: אני רוצה לקצר את התהליך.
משה גפני: את עמדתי אני אביע בסוף.
משה גפני: אני לא מסכים עם חלק גדול מהדברים שנאמרו כאן.
משה גפני: יש לי תפקיד כיושב ראש הוועדה ויש לי גם תפקיד כחבר הוועדה ואני אממש את זכותי כחבר הוועדה וכיושב ראש הוועדה אני מתנהג באופן ממלכתי לגמרי.
משה גפני: יש לי הרבה נושאים אידיאולוגיים.
משה גפני: אני מסכים לחלוטין עם מה שאמר חבר הכנסת חיים אורון לגבי כל ההתנהלות הזאת של הממשלה.
אמנון כהן: אתה לא מסכים עם מה שאמר אמנון כהן?
משה גפני: ודאי שאני מסכים אבל זה לא חידוש שאני מסכים אתך.
משה גפני: יש לי עמדה בעניין הזה.
משה גפני: אני כיושב ראש הוועדה רוצה לקצר את התהליך.
משה גפני: אני עברתי על התקנות.
משה גפני: אנחנו לא נוכל לאשר את התקנות כמות שהן מבחינה משפטית אלא נצטרך לעשות בהן שינויים.
משה גפני: יש שם דברים שגם לא תואמים את החקיקה הראשית מכוחה נקבעו התקנות.
משה גפני: אני לא רוצה לקיים דיון נוסף בישיבה הבאה על הבעיות המשפטיות.
לימור לבנת: זה עבר את הנסחות של משרד המשפטים.
משה גפני: אם את אמרת שזה עבר את נסחות משרד המשפטים, אני צריך לעבור לדום?
משה גפני: יש נסחות של משרד המשפטים שמגיעה לכאן ואנחנו משנים.
גאלב מג'אדלה: אתה בעיקרון אומר דבר מהותי נכון, אבל תגיד לנו איפה המחלוקת שלך.
משה גפני: אני יכול לעשות זאת אבל לא נספיק.
גאלב מג'אדלה: תגיד לנו איפה המחלוקת.
גאלב מג'אדלה: ממה שאני מבין, כשר לשעבר, לא יבואו התקנות לכאן אם הייעוץ המשפטי של המשרד לא עבר עליהן.
משה גפני: אנחנו יכולים לפתוח עכשיו את הדיון.
משה גפני: בבקשה, בוא נתחיל לקרוא את התקנות.
גאלב מג'אדלה: תצביע על מה שאתה אומר.
גאלב מג'אדלה: אנחנו לא משפטנים.
משה גפני: אם כך, צריך להיכנס לתקנות.
אמנון כהן: דיברת הגיונית.
גאלב מג'אדלה: מה אתה מציע כרגע?
משה גפני: אני חוזר על מה שאמרתי.
משה גפני: אני רוצה לקצר הליך.
משה גפני: בפניי עומדות עכשיו שתי ברירות: להתחיל עכשיו להקריא את התקנות ולהיכנס לוויכוח המשפטי על התקנה הראשונה.
משה גפני: אחרי שתי דקות אני עוצר את הישיבה ואנחנו עולים למליאה.
משה גפני: אין לי רשות לקיים את הדיון יותר.
משה גפני: אני אומר שנעשה את הישיבה קצרה ובישיבה הבאה נבוא עם ניסוחים שגם היועצת המשפטית של הוועדה וגם היועצת המשפטית של המשרד ביחד עם משרד המשפטים יאמרו שהתקנות האלה טובות.
משה גפני: אז מצביעים.
חיים אורון: יש לי עוד בקשה קטנה.
חיים אורון: שבכל זאת יביאו לנו גם תקציב כי כאן דנו על כל מיני דברים.
משה גפני: להביא ביחד עם התקציב.
חיים אורון: כדי שנראה.
חיים אורון: אני יודע למשל שיהיו ויכוחים גדולים בין ה-טוטו לבין ה-פיס.
חיים אורון: כמה הולך להימורים, כמה הולך מוקצה וכמה הולך להוצאות.
משה גפני: השרה לא מסכימה.
משה גפני: אני לא מביא את זה.
חיים אורון: מה זאת אומרת השרה לא מסכימה?
חיים אורון: אני מבקש שיביאו לוועדה.
לימור לבנת: להעביר לוועדה, אין בעיה.
משה גפני: ג'ומס, אחרי הישיבה תקבל את התקציב.
לימור לבנת: אין בעיה לקבל את התקציב.
משה גפני: הכוונה להצעת התקציב.
חיים אורון: כמה הולך להוצאות.
משה גפני: גבירתי השרה, אחרי הישיבה, מי מבין חברי הוועדה שרוצה לקבל את הצעת התקציב, יקבל אותה.
משה גפני: טמיר ייתן אותה.
משה גפני: הצעת התקציב הגיעה ואתה תקבל אותה בכבוד גדול.
לימור לבנת: אין בעיה.
משה גפני: מבקשת השרה לא לערב ואני מכבד את בקשתה.
משה גפני: אני מבקש לשבת, להכין את התקנות באופן מסודר.
משה גפני: יש שם דברים שדורשים שינוי.
משה גפני: חלק מהאנשים גם מודים בזה שזה דורש שינוי.
משה גפני: בישיבה הבאה נקבל נוסח מסודר כדי שהוויכוחים האלה לא יתקיימו כאן אלא יהיו רק הוויכוחים העקרוניים, ואז נצביע.
לימור לבנת: שאלה.
לימור לבנת: מכיוון שהוועדה מתחילה מן הסתם בקרוב מאוד לדון בתקציב המדינה, איך בדיוק אנחנו נעשה?
משה גפני: נדון על זה בין השמשות.
לימור לבנת: בין השמשות, זה ביטוי קצת מטריד.
משה גפני: לא נסחב את זה.
לימור לבנת: כמי שלמדה לשון באוניברסיטה, בין השמשות הוא ביטוי מדאיג.
משה גפני: להפך, בין השמשות נקבעו הדברים הטובים ביותר.
לימור לבנת: כן, אבל השאלה מתי זה קרה.
משה גפני: גבירתי השרה, זה לא יידחה עד אחרי התקציב, אם זאת השאלה שלך.
משה גפני: זה יהיה ממש בקרוב.
משה גפני: אפילו אם יהיו כאן דיוני תקציב, הנושא הזה יובא, כמו שיהיו עוד דברים שיובאו.
משה גפני: אנחנו ועדה מאוד יעילה ואנחנו מסוגלים לדון בתקציב בחוק הסדרים ולדון בנושאים נוספים.
שלי יחימוביץ': אנחנו נפציר ביושב ראש לדון בזה ולפעמים הוא נענה להפצרותינו.
לימור לבנת: אולי אפשר לקבוע איזושהי מסגרת.
משה גפני: זה יהיה בזמן הקרוב.
אמנון כהן: אדוני היושב ראש, אני רוצה את רשימת 11 הרשויות עליהן דיבר חבר הכנסת מגלי והבה שאמר שהן לא קיבלו.
אמנון כהן: אני רוצה לראות מה הבעיה.
אמנון כהן: תעביר אלינו את הרשימה עד הדיון הבא כדי שנוכל לראות וללמוד את הנושא.
חיים אורון: אמנון, אני אתן לך שיעור קצר.
חיים אורון: היו שנים שלא עבר כאן תקציב ה-טוטו, עד שלא הייתה הקצבה לאצטדיון טדי.
חיים אורון: כל שנה.
חיים אורון: אני אומר את הדברים לפרוטוקול כך שאם מישהו חושב שאני לא אומר דבר מדויק, הוא יוכל להתייחס.
משה גפני: רבותיי, לסיכום הדיון אני מבקש שהיועצת המשפטית שלנו, הלשכה המשפטית, תשב עם הייעוץ המשפטי של משרד התרבות ושל משרד המשפטים.
קריאה: גם משרד האוצר.
משה גפני: גם משרד האוצר.
משה גפני: גם הלשכה המשפטית של משרד האוצר.
משה גפני: יכול להיות שגם תסכימו להוסיף עוד קצת כסף למתקני ספורט.
לימור לבנת: הם הוסיפו.
משה גפני: ברגע שתאמרו לי שהגיע ניסוח והבעיות שאנחנו עמדנו עליהן בימים האחרונים נפתרו, אני אקבע מועד וזה לא קשור לדיונים על התקציב.
משה גפני: זה לא יתעכב בגלל דיונים על התקציב.
משה גפני: אם זה יהיה מוכן, לא יהיה דיון ארוך.
משה גפני: הדיון יהיה שאני אומר את עמדתי שלא אמרתי אותה היום ויצביעו.
אמנון כהן: רציתי שחבר הכנסת מגלי והבה ייתן את שמות 11 הרשויות שלא קיבלו תקצוב.
אמנון כהן: אני רוצה שנלמד את זה ונראה שזה בא לידי ביטוי בתקנות, כך שלהבא הן כן יקבלו.
לימור לבנת: אם אפשר לבקש מחבר הכנסת מגלי והבה שיעביר לנו קודם לכן, כבר בימים הקרובים,  כדי שאנחנו נהיה מוכנים לדיון ונוכל גם לבדוק.
לימור לבנת: אני מבקשת להעביר את הרשימה למנכ"לית אורלי פרומן.
משה גפני: הדבר הפשוט הוא אם הנהלת ה-טוטו תעביר את הרשימה ונראה מה הייתה התמיכה ובאיזה רשויות הייתה.
משה גפני: אפילו לפי מגזרים.
אמנון כהן: בסדר גמור.
חיים אורון: בחמש השנים האחרונות.
משה גפני: בחמש השנים האחרונות.
משה גפני: רבותיי, תודה רבה, הישיבה נעולה.
משה גפני: שלום רב, אני מתכבד לפתוח את הישיבה.
משה גפני: על סדר היום תקנות הכניסה לישראל (פטור מאגרות לזכאי שבות)(תיקון מס' ), התשע"א-2010.
משה גפני: בבקשה, תציגי.
עירית ויסבלום: תקנות הכניסה לישראל מסדירות את האגרות לגבי הנפקת אשרות ורשיונות ישיבה כניסה לישראל ובהארכתן.
עירית ויסבלום: אנחנו מבקשים להסדיר פטור לזכאי שבות.
משה גפני: יהיו פטורים מאגרות לגמרי.
עירית ויסבלום: מאגרות של חוק הכניסה, לגבי אשרות ורשיונות.
משה גפני: כלומר אדם נכנס לישראל, יוצא מישראל גם?
עירית ויסבלום: יציאה לשם חזרה.
משה גפני: כלומר יהיה פטור מאגרות לפי התקנות הללו.
עירית ויסבלום: גם לעניין ישיבה זמנית בישראל, אם רוצים להאריך אגרה וכו'.
עירית ויסבלום: התקבל לזה אישור ועדת האגרות הבין משרדית ושר האוצר.
עירית ויסבלום: משרד המשפטים – לא היו לו הערות לגופו של עניין; קיבלנו אישור לנוסח.
עירית ויסבלום: אני רק מבקשת, אנחנו מבקשים את סעיף 2 שמופיע בנוסח בפני הוועדה, להשמיט אותו, ואז התחילה תהיה מיום הפרסום, כרגיל, בלי תחילה נדחית.
משה גפני: ודאי, לא חשבנו אחרת.
משה גפני: אני מבקש מאוד לשבח את שר הפנים, הרב אלי ישי, שאני אתו עכשיו יחד בכל מיני נושאים משותפים.
משה גפני: אני חושב שזה מעשה מאוד נכון, להקל על האנשים שנכנסים לישראל, שיהיו פטורים מאגרות.
משה גפני: אני גם משבח אותך, יועץ השר, ליאור שחר, את הלשכה המשפטית, את המשרד על העניין הזה.
משה גפני: אני חושב שזה מאוד חשוב.
משה גפני: זה גם מסר מאוד חיובי.
משה גפני: אני מודה לכם על זה.
מרב תורג'מן: חשוב להבהיר לפרוטוקול, שמדובר בזכאי שבות – רק מי שמכוח חוק השבות, דהיינו שיש לו זיקה ליהדות.
מרב תורג'מן: יוצא אם כן שאנשים שמבקשים להיכנס לישראל, שאין להם זיקה ליהדות, כן יחול עליהם תשלום האגרה.
משה גפני: זה זכאי חוק השבות.
משה גפני: מי בעד אישור התקנות – ירים את ידו.
משה גפני: הצבעה     בעד – רוב גדול נגד – אין נמנעים - אין התקנות אושרו.
משה גפני: אין נגד, אין נמנעים, התקנות אושרו.
משה גפני: אני מבקש לשבח שוב, פעם נוספת, את שר הפנים על העניין הזה, אלי ישי.
משה גפני: השבוע אנחנו ביחד.
משה גפני: על סדר היום: הקמת ועדת משנה לעניינים חסויים לפי סעיף 5 לחוק הכנסת.
משה גפני: הכנסת חוקקה חוק, שאפשר להקים ועדת משנה חסויה – זה חוק שאנחנו תיקנו אותו: "ועדת הכספים של הכנסת תבחר את חברי ועדת המשנה כאמור בפסקה (1) עם תחילת כהונתה של כל כנסת; מספרם של חברי ועדת המשנה יהיה חמישה לפחות, וחלקם יהיו חברים בסיעות האופוזיציה, כהגדרתם בסעיף 11(ג)...
משה גפני: ועדת הכספים של הכנסת ה-18 תבחר ועדת משנה לפי סעיף 5(ו) לחוק הכנסת...
משה גפני: סמוך לאחר תחילתו של חוק זה".
משה גפני: החוק הזה נחקק.
משה גפני: אני מבקש להקים ועדת משנה חסויה.
משה גפני: אני חושב שנצטרך להשתמש בה גם – לא בטוח, אבל עלול מאוד להיות ויכול מאוד להיות לגבי נושא הפרטת בנק לאומי, שגם מליאת הוועדה תאשר, אבל בפרטים – אני לא מביע עמדה עכשיו, אבל ועדת המשנה החסויה, יהיה בה צורך, ואני מבקש להקים אותה.
משה גפני: פניתי בשבוע שעבר לרכזי האופוזיציה והקואליציה כדי להביא לי שמות, ואני מציע שוועדת המשנה תהיה בת שבעה חברים.
משה גפני: חבריה יהיו, ותתקנו אותי אם אני טועה – הפתק לא אצלי – חבר הכנסת ציון פיניאן, חברת הכנסת פניה קירשנבאום, חבר הכנסת אמנון כהן, חברת הכנסת שלי יחימוביץ, חבר הכנסת יעקב אדרי, חבר הכנסת חיים אורון, ואני אעמוד בראש הוועדה הזאת.
משה גפני: אני חושב שזה מביא לידי ביטוי פחות או יותר – לא את כולם – אבל מביא לידי ביטוי את הרכבי הסיעות שנמצאות בוועדת הכספים.
משה גפני: זה בהתאם להוראות החוק, שצריך לתת גם ייצוג לאופוזיציה.
שגית אפיק: הייחוד של הוועדה הזאת, שהיא יכולה לדון באינטרס כלכלי, מה שעד היום ועדת משנה חסויה, לא של ועדת הכספים ולא של ועדות אחרות, לא יכלה לדון באינטרס כלכלי אלא רק בדברים שנוגעים לביטחון המדינה, והוועדה הזאת היא ועדה מיוחדת של ועדת הכספים- -
משה גפני: על-פי החוק הזה, שאני ויריב לוין חוקקנו.
ציון פיניאן: אני מקווה שננצל אותו בהרבה מקרים.
משה גפני: לא בטוח.
משה גפני: אני מעדיף שהדיונים יהיו פומביים.
משה גפני: נעביר לוועדת המשנה רק דברים שבאמת יהיה ברור מעל לכל ספק, שמדובר באינטרס כלכלי מובהק, שזה צריך להיות בוועדה חסויה.
משה גפני: מי בעד אישור הוועדה – ירים את ידו.
משה גפני: הצבעה     בעד – רוב גדול נגד – אין נמנעים – אין הקמת ועדת המשנה אושרה.
משה גפני: אין נגד, אין נמנעים, הוועדה אושרה.
משה גפני: אנחנו בדיון מהיר בנושא קליטת האימאמים הדרוזים לשירות המדינה, של חבר הכנסת מגלי והבה.
משה גפני: קודם כל, אני מקדם בברכה את האימאמים הדרוזיים שנמצאים כאן, ברוכים הבאים.
משה גפני: אני מקדם בברכה את סגן השר איוב קרא, את ראש העדה, השייח' טריף.
משה גפני: אני מבקש שהדיון הזה יהיה קצר, תכליתי, עם החלטה.
משה גפני: בלי נאומים.
משה גפני: כמי ששייך למיעוט במדינת ישראל, תירגעו – אנחנו במצב יותר גרוע מכם...
משה גפני: אני אשתדל לייצג אתכם נאמנה.
משה גפני: חבר הכנסת מגלי והבה, בבקשה.
מגלי והבה: אדוני היושב ראש, הראש הרוחני של העדה הדרוזית, חבריי חברי הכנסת, האורחים, האימאמים, האמת, אנחנו דנים בסוגייה כאובה משך הרבה זמן.
מגלי והבה: סוגיית האימאמים היא סוגייה מהותית בעיקרה, לאלה שלא יודעים וגם לפרוטוקול – האימאמים הדרוזיים הם בעצם אלה אנשי הדת שאחראים על כל שירותי הדת לבני העדה הדרוזית, כל אחד במקום שהוא חי בו.
מגלי והבה: כשאני מדבר, אדוני היושב ראש, על שירותי דת, זה כל הנושא של עריכת הסכמי החתונות, כל נושא הלוויות וכל מה שמשתמע מכך, כל שירותי הדת השונים.
מגלי והבה: לצערי הרב, משך השנים, וגם מתוך האמונה שלהם, אותם אנשים ברוב המקרים עושים את התפקיד הזה ועשו אותו בהתנדבות, כאשר לא היה מישהו שיתמוך בהם ויטפל בהם לאורך השנים, כמו שמתחייב.
מגלי והבה: רק אגיד משפט אחד שבטח מעניין אותך, אדוני היושב ראש, האימאמים של העדות האחרות, יש לנו העדה המוסלמית ועוד עדות אחרות, הם נחשבים עובדי מדינה לכל דבר ועניין.
מגלי והבה: כשאני מדבר על עובד מדינה, אני מדבר על המשכורת ועל הזכויות הסוציאליות של אותו עובד מדינה, שהוא מקבל אותן כמובן מאליו.
מגלי והבה: לכן לא אחזור לכל ההיסטוריה.
מגלי והבה: היו ניסיונות ב-2003 להכניס את האימאמים למסגרת עובדי מדינה, היתה התנגדות עזה ביותר של האוצר, וחבל - אני לא רואה פה נציגי אוצר.
מגלי והבה: המלחמה הזו נמשכה לאורך השנים, והיו בקשות גם של ראש העדה, גם של חברי איוב, גם של אחרים מהאימאמים, שפנו לממשלת ישראל, שיכירו ויתקננו תקנים.
משה גפני: זה לא נעשה עד היום.
מגלי והבה: זה לא נעשה עד היום.
מגלי והבה: יותר מזה – אנחנו שומעים על דברים, מי כמוך יודע שיש שמועות על התקדמות כלשהי, אבל מכיוון ששנינו כבר מלאים ושבעי הבטחות, אנחנו רוצים לקבל החלטה, שתחייב את ממשלת ישראל, שאנחנו מדברים על תקנים, אדוני, גם לא להכתיב לנו, להגיד: יש לנו X תקנים, ועל זה אנחנו נלך; אנחנו צריכים להבטיח שכל אימאם דרוזי במדינת ישראל, שקיים ונמצא כאן, יקבל את התקן שלו, ואני מדבר אתך היום פחות או יותר על 54 תקנים – יכול להיות שיגדל, אבל צריך להיות בהחלטת הממשלה וגם בנציבות, שכמו שכל רב עיר או רב ישוב, יש לו התקן שלו, אימאם מוסלמי, יהיה לכל אימאם דרוזי את התקן שלו.
ציון פיניאן: האם אין מספר תקנים מוגבל?
מגלי והבה: אין מספר תקנים מוגבל.
ציון פיניאן: יכול להיות אלפים.
מגלי והבה: לא אלפים.
מגלי והבה: קיימים 62 שנים, והיום יש לנו 54 בעלי תפקידים.
מגלי והבה: אנחנו לא נתפשר, שאותם 54 ניתן ל-40, ו-14 נגיד: תמתינו.
מגלי והבה: ההחלטה צריכה להיות ברורה.
מגלי והבה: אבל אנחנו כוועדת כספים, מתוך אותם 54, או יגדל מספר אוכלוסין – אני לא רואה שיעברו את ה-60, אבל שיהיה לאותו בעל תפקיד דתי.
מגלי והבה: אדוני היושב ראש, אני מעלה את הנושא הזה, כי יכול להיות שתבוא הממשלה, ותגיד: רוצים ומתכוונים.
מגלי והבה: אני מקווה שנקבל החלטה, שמשמעותה בדיוק ברוח הדברים האלה, שתחייב את ממשלת ישראל.
משה גפני: נציבות שירות המדינה.
נאדר אלקאסם: בקצרה, ההיסטוריה של העניין: לפני שנה היתה ישיבה בנציבות שירות המדינה עם הנציב הולנדר, של סגן השר איוב קרא וחבר הכנסת חמד עמאר, והיו גם נציגים של האימאם, ודיברנו על בדיקת הליך קליטת אימאם הדרוזים.
נאדר אלקאסם: בשנה שעברה הנציב גם כן היה אצל השייח' מואפק בביקור אצל העדה הדרוזית, וגם השייח' מואפק ביקש את הקליטה, ובעקבות כל הבקשות הנציבות החלה בבדיקת ההליך, ולפני חודש היתה ישיבה של נציב שירות המדינה עם מנכ"ל משרד ראש הממשלה, ובתיאום עם הממונה על התקציבים עניין הקליטה אושר – יוקצו 43 תקנים בקליטת האימאמים.
נאדר אלקאסם: כיום זה עומד על עניין של בדיקת התקנים, יצירת המשרות, תיאורי התפקיד, ואני מאמין שתוך כמה חודשים נתחיל בקליטה.
נאדר אלקאסם: שלושה-ארבעה חודשים נתחיל בקליטה.
נאדר אלקאסם: אני מבין שהאימאמים כבר קיבלו טפסים הביתה, שימלאו את הפרטים שלהם, כדי שנקבל את קורות החיים שלהם, שנדע ליצור להם את הדרגה שהם יקבלו בכניסה לשירות.
נאדר אלקאסם: זה עניין, כמו כל הליך מכרז של שירות המדינה, שלפעמים לוקח- -
משה גפני: למה כל האחרים הם כן עובדי מדינה, ודווקא הם לא?
נאדר אלקאסם: היחידים שהם עובדי מדינה זה האימאמים המוסלמים.
נאדר אלקאסם: הרבנים היהודיים והנוצרים הם לא עובדי מדינה.
משה גפני: הרבנים היהודיים הם לא עובדי מדינה.
נאדר אלקאסם: למה?
נאדר אלקאסם: אני יודע שהם לא.
נאדר אלקאסם: גם הכמרים הנוצרים הם לא עובדי מדינה.
נאדר אלקאסם: היחידים הם האימאמים המוסלמים, שזה עניין היסטורי, ובעקבות בקשה להשוות את מעמדם של האימאמים הדרוזים למוסלמים, התקבלה הטענה, ואנחנו קולטים אותם.
משה גפני: תאריך.
משה גפני: נאדר אלקאסם:     	אני מקווה עד תחילת שנה הבאה, שחלק יתחילו להיקלט.
משה גפני: במהלך שנת 2011 אימאמים ייקלטו- -
מגלי והבה: אנחנו רוצים לשמוע נציג האוצר- -
משה גפני: אתה אומר, עד סוף דצמבר.
נאדר אלקאסם: בשנת 2011 כולם אמורים להיכנס.
משה גפני: סגן השר איוב קרא, בקצרה, בבקשה.
איוב קרא: אדוני, אני נלחם על הפרויקט הזה מאז שנכנסתי לכנסת.
איוב קרא: אני חושב שעיקרון השוויון שלא נשמר עשרות שנים כלפי העדה הדרוזית בעצם נגמר, מופיע בתקנה בתוך התקציב החדש, וב-1.1 הם יתחילו לקבל משכורות.
איוב קרא: יושב פה ראש אגף עדות, שאני מודה לו מאוד על התמיכה ועל העשייה בתחום הזה.
איוב קרא: יושב פה נציג נציב שירות המדינה, שאני מודה לו על התמיכה, והאשם אחסיין, שלא נמצא פה, ממשרד ראש הממשלה, אני מודה לאייל גבאי, לראש הממשלה, לכל מי שפעל כדי שיהיה- -
משה גפני: אבל אדוני סגן השר, ועדת הכספים היא לא ועדה שמודים.
משה גפני: ועדת הכספים היא ועדה שדורשת.
איוב קרא: אני רק אומר שיש תקנה היום בתקציב, ב-1.1 יתחילו להתקבל האימאמים.
איוב קרא: יש כבר מפתח לחלוקה.
איוב קרא: בסופו של הליך ייקלטו כ-56 עובדים בשירות המדינה – חלק לא במשרה מלאה – ובעצם 43 תקנים מלאים.
איוב קרא: אנחנו מדברים על 56, שהם לא תקנים מלאים.
מגלי והבה: מה זה "לא תקנים מלאים"?
איוב קרא: תלוי בגודל הישוב.
איוב קרא: אם ישוב, יש בו אלף איש, הוא לא כמו ישוב של 18 אלף.
חמד עמאר: אני חושב שלא התפקיד שלנו להיכנס לזה.
ציון פיניאן: זה לא היה 62 שנה.
איוב קרא: אנשים התבקשו לפעול למען זה.
איוב קרא: חזרתי לכנסת, ואני שמח שאני מגשים ציפייה לשייח'ים האלה, ואין פוליטיקה פה.
איוב קרא: זה עשייה, זה חזון, ואני מודה לכולם.
משה גפני: השייח' מואפק טריף, איך מישהו נהיה אימאם.
מואפק טריף: היום התהליך הוא שבית הדין הדתי הדרוזי הוא שממנה את האימאם כנציג של השופט לערוך את טקסי הנישואין בכפרים.
מואפק טריף: מינוי האימאם נעשה על-ידי בקשה שהאדם מבקש בקשה לבית הדין.
מואפק טריף: הקאדי ממנה אותו להיות עורך טקסי הנישואין בכל כפר וכפר.
מואפק טריף: אבל ההסדר החדש, כמובן, יהיה שונה; הנציבות יחד עם אנשי העדה, יותקנו תקנות אחרות, חדשות, איך לקלוט אימאמים חדשים, שאנחנו, כמובן, מקווים שהקליטה תהיה בהקדם האפשרי, בתחילת השנה הבאה באמת הם ייקלטו, ונסדיר את העניין.
סעיד נפאע: אני חושב שמן הדין שוועדת הכספים תשים לב למוקש שאמור להיות בדרך, ואני לא יודע למה מתעלמים, כי לידי נמצא מכתבו של מר הולנדר, וחשוב לי לקרוא את שתי השורות האחרונות: "לאור האמור לעיל אני מבקש כי תקים צוות עבודה משותף של נציגים של נציבות שירות המדינה ושל אגף התקציבים במטרה לקדם".
סעיד נפאע: למה אני אומר את זה – כי עדיין קיימת שאלה חשובה: מאיפה התקציב הזה יבוא?
סעיד נפאע: על חשבון מה יבוא?
סעיד נפאע: אני שמעתי את השייח'.
סעיד נפאע: אני מניח שהוא קיבל איזושהי הבטחה, וזה הפחד שלי, שבסופו של דבר הכספים האלה יבואו על חשבון תקציב המועצה הדתית הדרוזית.
סעיד נפאע: לכן חשוב להפנות את תשומת- -
איוב קרא: זה לא עניין של האימאמים.
סעיד נפאע: לכן, כדי שלא נגיע לנקודה הזאת, חשוב שהוועדה תיתן את דעתה לגבי הנושא הזה.
משה גפני: מי מממן היום את האימאמים?
מואפק טריף: עד עכשיו אנחנו בתור המועצה הדתית הקצינו הקצאה של כל אימאם- -
איוב קרא: האוצר מעביר כספים, ואתה מעביר להם.
מואפק טריף: לא, אנחנו שייכים למשרד הפנים.
מואפק טריף: אנחנו בתוך האגף של משרד הפנים, ומשרד הפנים, בזמנו היה בג"ץ.
מואפק טריף: בג"ץ אמר שאנחנו נהיה צינור.
מואפק טריף: אבל לצערי, המדינה לא נתנה לנו.
מואפק טריף: כמעט זה 80 אחוז מתקציב המועצה הולך על זה.
מואפק טריף: כשזה יוסדר, לא- -
משה גפני: ראש האגף לעדות לא יהודיות, מאיפה הכסף?
יעקב סלאמה: המועצה הדתית מתוקצבת דרך האגף.
יעקב סלאמה: התקציב של המועצה הדתית לא מספיק לה לשוטף.
יעקב סלאמה: אין אפשרות לבנות על התקציב של המועצה הדתית לתקצב את ה-43 תקנים.
משה גפני: חבר הכנסת עמאר, בבקשה.
חמד עמאר: הדבר החשוב, שהאימאמים יעברו להיות עובדי מדינה.
חמד עמאר: איך עושים את זה, זה כבר לא העניין שמדאיג אותי.
חמד עמאר: מדאיג אותי למצוא את התקציב, לתת להם להיות עובדי מדינה ולהתקדם עם זה.
משה גפני: רבותיי, אני רוצה לסכם את הדיון המהיר, אני מבקש גם להניח את זה על שולחן הכנסת.
משה גפני: הסיכום הוא כדלהלן: עד 1 בינואר ייכנסו האימאמים הדרוזיים להיות עובדי מדינה.
משה גפני: זו החלטה של ועדת הכספים בעקבות הדיון המהיר, הודעת סגן השר.
משה גפני: אנחנו דורשים להעמיד תקציב לעניין הזה.
משה גפני: לא יכול להיות שיגידו: האימאמים יהיו עובדי מדינה, אבל לא יהיה תקציב.
משה גפני: צריך להעמיד תקציב לצורך העניין הזה.
משה גפני: במידה – אני מבקש ממך, תודיע למנהל הוועדה באמצע דצמבר – נהיה עסוקים בתקציב המדינה, והראש שלנו יהיה בתקציב המדינה, אם להצביע בעד או נגד, ללכת לבחירות חדשות, כן או לא- -
נאדר אלקאסם: זה תלוי בתקציב המדינה.
משה גפני: במידה שנגיע ל-31 בדצמבר, ואתה תאמר לנו מסיבות כלשהן שהעניין לא הסתדר, אין תקציב, לא גמרו את העבודה, נציבות שירות המדינה, משרד הפנים, עדיין לא הסתדר – אנחנו בתחילת ינואר נקיים דיון על זה.
משה גפני: אני מקווה שהדיון הזה לא יתקיים.
משה גפני: אני מקווה שהעניין ייגמר.
משה גפני: המציאות הזו שבה כולם אומרים – סגן השר, שהוא איש נכבד בממשלה הזאת, אתם, משרדי הממשלה, כולם אומרים שאכן מדובר על זה שעד סוף שנת התקציב הנוכחית, כלומר תחילת שנת 2011, האימאמים ייכנסו – ולחלקי משרה, אני מציע גם לך, מגלי, לא להיכנס לזה.
משה גפני: יכול להיות שבכלל הם ידרשו את זה.
משה גפני: יכול להיות שיש כפר, שבכפר הזה צריך רק משרה חלקית - זה בסדר.
משה גפני: הוועדה לא נכנסת לשאלה הזאת, היא רק נכנסת לדבר אחד – שזה יסתיים, ויסתיים במועד, ושיהיה תקציב לזה.
משה גפני: אם לא יקרה חלילה הדבר הזה עד אישור תקציב המדינה, ואנחנו, כמובן, גם בתקציב עצמו נדון בזה - אני מבקש שתדווח לנו בכל מקרה.
משה גפני: אם זה יסתדר, אנחנו בפתח אחת מהישיבות של ועדת הכספים, אנחנו נשבח אתכם על כך.